Diari Oficial de la Generalitat Valenciana


Sumari del DOGV 5479, del 28-03-2007 (2007/3512)

RESOLUCIÓ de 31 de juliol de 2006, de la Direcció General d'Energia, per la qual s'atorga a Iberdrola Distribución de Gas, SAU, l'autorització administrativa i l'aprovació del projecte d'execució per a la construcció de les instal·lacions de distribució de gas natural corresponents al gasoducte al polígon industrial La Esperanza i determinades zones urbanes, al terme municipal de Segorbe, província de Castelló. (CBREDE 2005/7/12 i CBREDE/2005/18/12).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5479

Data del DOGV
:   28-03-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/3512


Data del document
:   31-07-2006

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Segorbe
    * gas
    * empresa privada

Vista la sol·licitud presentada per l'empresa Iberdrola Distribución de Gas, SAU, amb domicili als efectes de notificacions a València, carrer d'Isabel la Catòlica, 12 (CP 46417), amb data 9 de juny de 2005 en el Servici Territorial d'Energia de Castelló, junt amb el denominat projecte d'autorització ramal alimentació de gas natural, polígon industrial La Esperanza, firmat per l'enginyer de mines, el senyor Ignacio Marín de la Bárcena Folache, i visat en data 13 de maig de 2005, perquè li siga atorgada l'autorització administrativa i l'aprovació del projecte d'execució per a la construcció de les instal·lacions corresponents al gasoducte per a la distribució de gas natural al polígon industrial La Esperanza i nous desenvolupaments urbanístics residencials i comercials en zones d'influència del ramal, al terme municipal de Segorbe, província de Castelló.  
Vist que realitzada la informació pública a què fa referència la Llei 34/1998, de 7 d'octubre, del Sector d'Hidrocarburs i en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, així com en la Llei 2/1989, de 3 de març, de la Generalitat Valenciana, sobre impacte ambiental, per mitjà d'anuncis en el Butlletí Oficial de la Província de Castelló el dia 22 de novembre de 2005, en el Diari Oficial de la Comunitat Valenciana del 9 de novembre de 2005 i en els diaris de premsa El Periódico Mediterráneo i El Mundo de Castellón del dia 4 de novembre de 2005, va ser presentat per la mercantil Gas Natural Distribución SDG, SA, un escrit d'al·legacions que, en síntesi, manifesta el següent:  
o Que per mitjà d'escrit presentat amb anterioritat a la informació pública de l'expedient, es va manifestar que existien acords previs entre Iberdrola Distribución de Gas i l'Ajuntament de Segorbe.  
o Que en data 22 de juny de 1998 es va concedir l'autorització administrativa a Enagas, SA, i va ser transferida a Gas Natural Distribución SDG, SA, amb els actius corresponents, per al subministrament de gas natural al terme municipal de Segorbe i que en aplicació de la disposició addicional vint-i-tresena de la Llei 34/1998, modificada pel Reial Decret 5/2005, d'11 de març, no podran concedir-se noves autoritzacions per a la construcció d'instal·lacions de distribució sobre la zona que ja posseïsca autorització administrativa.  
o Que hi ha una sèrie de deficiències tècniques en el projecte presentat, atés que no queda garantit el subministrament de gas a tota la zona d'expansió del sòl del municipi, limitant-se a l'antena que unix el polígon de La Esperanza al punt d'entrega i que d'altra banda no es descriu l'organització i recursos destinats al manteniment i atenció d'urgències.  
o Que l'al·legant té previst subministrar al mercat domèstic, comercial i continuar ampliant les xarxes per al subministrament industrial oferint una sèrie d'avantatges.  
o Que el criteri actual de la legislació aplicable i que es troba establit en directives del Parlament Europeu, és evitar les pràctiques ineficients en l'àmbit de la distribució, com la coexistència de diversos distribuïdors en un mateix àmbit territorial, la qual cosa comporta la duplicitat d'instal·lacions per a un mateix fi. Que el mencionat criteri és aplicable a este supòsit, per quant l'al·legant està subministrant gas des de l'any 2001 al terme municipal de Segorbe.  
Vist que de conformitat amb el que establix l'article 80 del Reial Decret 1434/2002 se va remetre separata del projecte a l'Ajuntament de Segorbe, que contenia les característiques generals de la instal·lació, als efectes d'establir les condicions tècniques oportunes. En contestació a este escrit, la dita entitat va remetre el mencionat informe, i va manifestar que en data 25 d'octubre va acordar concedir la llicència d'obres a l'empresa Iberdrola Distribución de Gas, SAU per a l'execució del projecte presentat.  
Vist que remeses al sol·licitant les al·legacions i els informes presentats perquè prestara la conformitat o formulara les objeccions que estimara procedents, va manifestar de forma particularitzada el següent:  
o Quant a l'escrit d'al·legacions presentat per Gas Natural Distribución SDG, SA, contesta que en la primera resposta que es va realitzar, ja es va exposar la no-acreditació de la representació i legitimació, així com l'extemporaneïtat de l'escrit, i igualment qüestió que es reitera ara, la no-existència d'una xarxa de distribució que puga ser un obstacle a la sol·licitada, ja que no és adequada per a prestar servici a les àrees que s'ha de subministrar. Que així mateix, no existix implantada cap xarxa de distribució de gas natural canalitzat titularitat de l'al·legant o de cap distribuïdor i que resulta impossible perpetuar els sistemes monopolistes després de l'aplicació dels principis liberalitzadors que inspiren les actuals normatives comunitària i estatal en la matèria.  
o Respecte a l'informe de l'Ajuntament de Segorbe, mostra la seua conformitat, i confirma que disposa de la preceptiva llicència municipal.  
Vist que de conformitat amb el que establix l'article 80 del Reial Decret 1434/2002 se va remetre separata del projecte, que conté les característiques generals de la instal·lació, a la resta de les administracions públiques, organismes i, si és el cas, empreses de servicis públics o d'interés general afectats. D'acord amb la documentació que es troba en l'expedient, concretament a:  
o Ministeri de Foment. Demarcació de Carreteres de l'Estat a Castelló, dictamina favorablement al traçat proposat amb la prescripció que abans del començament de les obres es remeta escrit que comprenga un pla de treball en la zona de servitud de l'autovia.  
o Telefónica de España, SA, manifesta no trobar objeccions a l'execució del projecte, amb les condicions que conté el seu informe.  
o Iberdrola Distribución Eléctrica, SAU, indica la conformitat amb el projecte presentat.  
o Comunitat de Regants de Segorbe, concedix l'autorització sol·licitada, amb les condicions que es determinen en l'informe remés.  
o Repsol Butano, SA, informa que té l'autorització administrativa per a la distribució de gas propà canalitzat per a ús domèstic a Segorbe des de 1998 i que si bé no objecten res respecte del subministrament del polígon industrial, sí que s'aprecia la duplicitat d'infraestructures en les denominades zones d'actuació que s'escometrien en la fase 3 de l'esmentat projecte. En relació amb les condicions en què hauran d'efectuar-se les obres en què existisca coincidència de traçats és intenció de l'esmentada companyia col·laborar per a possibles incidències.  
Les condicions genèriques i específiques van ser notificades oportunament a Iberdrola Distribución de Gas, SAU, i ha prestat la seua conformitat amb estos i a la informació facilitada a fi de la seua observança en el projecte en tramitació, en especial pel que fa al paral·lelisme i creuaments, i fa rellevància, quant a l'emés per Repsol Butano, SA, "que conforme a la Llei 34/1998, de 7 d'octubre, d'Hidrocarburs, la distribució de propanat i gas natural, no sols resulta compatible per ser de famílies distintes, sinó que les instal·lacions corresponents al primer han de realitzar-se amb característiques tècniques que permeten l'adequació a la distribució del segon".  
Vist que amb data 8 de març de 2006 la directora general de Gestió del Medi Natural de la Conselleria de Territori i Habitatge va dictar Declaració d'Impacte Ambiental, i va estimar acceptable, només als efectes ambientals, el projecte de ramal de distribució de gas natural al polígon industrial La Esperanza, sense perjuí de les autoritzacions sectorials que siguen necessàries, així com del compliment del que establix la documentació aportada i condicionada als aspecte que esta conté i que en la part resolutiva de la present autorització s'exposaran.   
Vista la sol·licitud presentada per l'empresa Gas Alicante, SAU, amb domicili als efectes de notificacions a Elda (Alacant), carrer Nou, núm. 1 bis, amb data 12 d'agost de 2005, en el Servici Territorial d'Energia de Castelló, junt amb el denominat projecte de sol·licitud d'autorització administrativa prèvia per a la distribució de gas natural canalitzat al terme municipal de Segorbe, firmat per l'enginyer industrial, el senyor Pedro Vinaches Almiñana, i visat en data 21 de juliol de 2005, perquè li siga atorgada l'autorització administrativa per a la construcció i l'explotació de les instal·lacions de distribució de gas natural canalitzat al terme municipal de Segorbe, província de Castelló.  
Vist que de conformitat amb el que establix l'article 80 del Reial Decret 1434/2002 se va remetre en data 3 de març de 2006, separata de l'esmentada instal·lació a l'Ajuntament de Segorbe, que contenia les característiques generals, als efectes d'establir les condicions tècniques oportunes.   
No consta en l'expedient la contestació a l'informe sol·licitat.  
Vist que com a precedents de la present resolució figuren les següents:  
o Resolució de 23 de gener de 1997 de la Conselleria d'Indústria i Comerç sobre concessió administrativa a Repsol Butano, SA, per a la prestació del servici públic de subministrament i distribució per canalització de combustibles gasosos de la 2ª i 3ª família al municipi de Segorbe (Castelló), per a usos domèstics, comercials i xicotetes indústries.  
o Resolució de 29 de setembre de 1998 del Servici Territorial de Castelló de la Conselleria d'Ocupació, Indústria i Comerç per la qual s'autoritza l'empresa Repsol Butano, SA, per a la realització de les instal·lacions corresponents al projecte instal·lacions per al subministrament de GLP al municipi de Segorbe. L'acta de posada en servici és de data 28/11/2000.  
o Resolució del Servici Territorial de Castelló de la Conselleria d'Indústria i Energia per la qual s'autoritza a l'empresa Repsol Butano, SA, els projectes d'ampliació de xarxa de distribució canalitzada per a l'ampliació de distintes unitats d'actuació en este municipi.  
o Resolució de 22 de juny de 1998 de la Conselleria d'Ocupació, Indústria i Comerç per la qual s'atorga a Enagas, SA, concessió administrativa per al servici públic de conducció, distribució i subministrament de gas natural per a usos industrials en diversos termes municipals, entre els quals figura el municipi de Segorbe.  
o Resolució de 24 de gener de 2000, del Servici Territorial de Castelló de la Conselleria d'Indústria i Energia, per la qual s'autoritza a Gas Natural SDG, SA, la realització de les instal·lacions corresponents al projecte de xarxa Xilxes-Soneja-Segorbe (eixida CS-2), en diversos termes municipals, entre altres, el de Segorbe.  
o Resolucions del Servici Territorial de Castelló de la Conselleria d'Indústria i Comerç relatives a l'autorització administrativa sol·licitada per Gas Natural SDG, SA per a la posada en servici, tant dels ramals 1 i 2 de la xarxa Xilxes-Soneja-Segorbe (eixida CS-2), com a determinades indústries, en diversos termes municipals, entre altres, el de Segorbe.  
Vist que, d'acord amb la sol·licitud d'Iberdrola Distribución de Gas, SAU, i el projecte presentat, la finalitat que es perseguix amb la construcció d'esta instal·lació és la dotació d'infraestructura gasista als usuaris del polígon industrial La Esperanza, així com a zones de desenvolupament urbanístic en este terme municipal.  
Vist que Iberdrola Distribución de Gas, SAU, i Gas Alicante, SAU, han presentat la documentació justificativa dels requisits establits en l'article 9 del Reial Decret 1434/2002, de 27 de desembre, quant a la seua capacitat legal, tècnica i economicofinancera per a l'exercici de l'activitat de distribució.  
Vist l'informe emés pel Servici Territorial d'Energia de Castelló, encarregat de la instrucció de l'expedient de sol·licitud.  
Atés que la disposició transitòria quinzena de la Llei 34/1998, de 7 d'octubre, del Sector d'Hidrocarburs, declara que sobre la zona de distribució de gas natural d'una concessió que, d'acord amb la disposició addicional sisena de la present llei, haguera esdevingut en autorització, no podran concedir-se noves autoritzacions per a la construcció d'instal·lacions de distribució fins a l'1 de gener de 2005.   
Atés que l'article 60, en l'apartat 4 de la Llei 34/1998, de 7 d'octubre, del Sector d'Hidrocarburs, determina que es garantix l'accés de tercers a les instal·lacions de la xarxa bàsica i a les instal·lacions de transport i distribució en les condicions tècniques i econòmiques establides en la referida llei.  
Atés el que establix l'article 10.2, en l'apartat c) del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, quant als drets de les empreses distribuïdores, de connectar-se a la xarxa de distribució de pressió màxima de disseny superior a 4 bar més pròxima amb capacitat suficient per a accedir al proveïment de gas natural necessari per a atendre la demanda corresponent a la seua zona d'autorització.  
Atés que l'article 75.2 del Reial Decret 1434/2002, de 27 de desembre, establix que les autoritzacions a què es referix el present títol seran atorgades, sense perjuí de les concessions i autoritzacions que siguen necessàries, d'acord amb altres disposicions que resulten aplicables, i en especial, les relatives a l'ordenació del territori i el medi ambient.  
Atés que s'han complit els tràmits establits en el títol IV del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
Atés que la Direcció General d'Energia és competent per a la resolució del present expedient, d'acord amb el que disposa l'article 16 del Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia, resol:  
La concurrència de sol·licituds presentades pels peticionaris, Iberdrola Distribución de Gas, SAU i Gas Alicante, SA, respecte a l'autorització administrativa per a la gasificació al municipi de Segorbe, que es concreta en els pronunciaments següents:  
I. Atorgar l'autorització administrativa a l'empresa Iberdrola Distribución de Gas, SAU, per a la construcció de les instal·lacions de distribució de gas natural corresponents al gasoducte al polígon industrial La Esperanza i determinades zones urbanes, al terme municipal de Segorbe, província de Castelló. La present autorització quedarà sotmesa a les condicions que figuren a continuació:  
Primera. El titular de la instal·lació constituirà en el termini d'un mes una garantia per valor d'11.107,78 euros, import del dos per cent del pressupost de les instal·lacions afectades que figura en l'expedient de sol·licitud, per a garantir el compliment de les seues obligacions, d'acord amb el que assenyala l'article 82 del Reial Decret 1434/2002, de 27 de desembre, regulador de les activitats de transport, distribució, comercialització, subministrament i procediments d'autorització d'instal·lacions de gas natural. La dita fiança es constituirà en la Tresoreria del Servici Territorial de Castelló de la Conselleria d'Economia, Hisenda i Ocupació, de conformitat amb l'Orde de 14 de febrer de 1986 i Orde de 16 de desembre de 1996 de la Conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular de la present autorització, prèvia la sol·licitud, una vegada que el Servici Territorial d'Energia de Castelló formalitze l'acta de posada en marxa de les instal·lacions a què es referix la present resolució i l'interessat justifique el compliment de les obligacions derivades de la present autorització .  
Segona. La companyia Iberdrola Distribución de Gas SDG, SA, complirà amb les obligacions que estrictament s'assenyalen en l'article 74 Obligacions dels distribuïdors de gas natural i en el punt 1 de l'article 83 Obligacions i drets dels Distribuïdors i Comercialitzadors en relació al subministrament de la Llei 34/1998, de 7 d'octubre, del Sector d'Hidrocarburs, així com en el punt 3 de l'article 10 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural. En especial, estarà obligada a procedir a l'ampliació de les instal·lacions de distribució, en l'àmbit geogràfic de la seua autorització, quan siga necessari atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.   
Tercera. El titular de la present autorització disfrutarà, com a distribuïdor, dels drets que assenyalen els articles 75 i 83 de la Llei 34/1998, de 7 d'octubre, del Sector d'Hidrocarburs, així com els que s'assenyalen en l'article 10 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
Quarta. La present autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs, modificat per l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.  
Cinquena. La present autorització s'entén sense perjuí i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre i de conformitat amb l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.  
Sisena. La determinació de les tarifes i del règim econòmic que s'apliquen per al subministrament de gas natural es regirà per les disposicions vigents en cada moment.  
Setena. La present autorització s'atorga sense perjuí de tercers i deixant fora de perill els drets particulars.  
Huitena. Serà causa de revocació de la present autorització:  
o L'incompliment de la constitució del depòsit de garantia en la forma i termini assenyalat en les condicions presents.  
o L'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
II. Aprovar el projecte d'execució denominat projecte d'autorització ramal alimentació de gas natural, polígon industrial La Esperanza, firmat per l'enginyer de mines, el senyor Ignacio Marín de la Bárcena Folache, i visat en data 13 de maig de 2005, les característiques principals del qual s'indiquen a continuació i sotmetre'l a les condicions que igualment es mecionen:  
Les característiques principals del projecte que s'aprova són les següents:  
o Tipus de gas: gas natural.  
o Punt de connexió:   
o Amb la xarxa d'APA(1), pertanyent a Gas Natural SDG, situat en l'encreuament de l'avinguda Navarro Reverter i l'avinguda d'Espanya.  
o Característiques de les instal·lacions i plans d'expansió:  
o Fase I: 1ª anualitat: ramal d'alimentació al polígon industrial La Esperanza.  
o Instal·lacions que comprén:  
- Connexió APA(1), en acer de 3'' de diàmetre, grau B Std, segons especificació API-5L. Longitud: 42 m i protecció catòdica.  
- Estació de regulació i mesura (ERM) APA/APA(1), amb pressió màxima d'entrada 16 bar i eixida 10 bar, cabal nominal 3.500 m³(n)/h.  
- Canonada de polietilé d'alta densitat PE-100, diàmetre 160 mm i SDR 11 per a treballar en APA(1) (10 bar). Longitud: 3.567 m soterrada a una profunditat mínima de 0,8 m sobre la generatriu superior.  
(1) APA: 4 bar< P <= 16 bar  
MPB: 0,4 bar< P <= 4 bar  
o Traçat  
- S'inicia en el punt de connexió abans descrit i discorre per calçades de sòl urbà de l'avinguda d'Espanya, aproximadament 2000 m, continua discorrent per camí de terra, la canonada del qual serà protegida amb llosa de formigó, (segons identificació en el pla PT100 del projecte), fins al final en l'ERM de l'entrada del polígon industrial.  
o Fase II: 2ª anualitat: distribució secundària al polígon industrial La Esperanza.  
o Instal·lacions que comprén:  
- ERM d'APA/MPB(1) a l'entrada del polígon industrial.  
- Canonada MPB, de polietilé d'alta densitat PE-100, diàmetre 63 mm i longitud de 577 m, soterrada a una profunditat mínima de 0,8 m sobre la generatriu superior.  
o Fase III: 3ª anualitat: distribució secundària en determinades zones urbanes.  
o Zona geogràfica:  
- Zones urbanes qualificades com a tals d'acord amb el vigent Pla General d'Ordenació Urbana i aquelles actuacions urbanístiques amb planejament aprovat, a les qual s'acompanye el certificat corresponent. Queden delimitades segons s'especifica en els plans del projecte PT-100 i PD-101 per a les zones denominades 1, 2, 3 i 4, sense invadir zones confrontants actualment subministrades per una altra empresa distribuïdora.  
- Canonades:  
a) Zones 1, 2 i 3: canonada de MPB(1) amb origen en els respectius punts d'eixida del ramal principal que alimentarà a cada una de les zones, de polietilé d'alta densitat PE-100, diàmetre 63 mm i longitud de 788 m soterrada a una profunditat mínima de 0,8 m sobre la seua generatriu superior.  
b) Zona 4: ERM amb eixida en MPB (1) amb canonada de polietilé d'alta densitat PE-100, de 63 mm de diàmetre i 70 m de longitud.  
o Pressupost: 555.389,24 Euros  
Les condicions a què està sotmesa la mencionada aprovació són les següents:  
(1) APA: 4 bar< P <= 16 bar  
MPB: 0,4 bar< P <= 4 bar  
1ª. Les instal·lacions que s'han d'establir es faran d'acord amb el projecte presentat, amb les variacions que si és el cas se sol·liciten i autoritzen, en els terminis de distribució temporal d'instal·lacions assenyalats anteriorment, a partir de la data de la notificació de la present resolució, i, en tot cas, es referiran als elements compresos en l'àmbit d'aplicació del Reglament de Xarxes i Connexions de Combustibles Gasosos aprovat per Orde de 18 de novembre de 1974 (BOE 6 desembre 1974) i modificat per l'Orde de 26 d'octubre de 1983 (BOE 08.11.1983) i la seua correcció d'errors (BOE 23.07.1984), l'Orde de 6 de juliol de 1984 (BOE 23.07.1984), l'Orde de 9 de març de 1994 (BOE 21.03.1994), l'Orde de 29 de maig de 1998 (BOE 11.06.1998), i compliran este reglament, així com les disposicions i normes tècniques que en general s'apliquen. Estes instal·lacions estaran previstes per a respondre als avanços tecnològics en el camp del gas i aconseguir proveïments flexibles i segurs.  
2ª. El titular de l'esmentada instal·lació donarà compte de l'acabament de les obres al Servici Territorial d'Energia de Castelló, als efectes de reconeixement, i presentarà el certificat de direcció oportú, subscrit per tècnic competent i visat pel col·legi oficial corresponent.  
3ª. L'Administració deixarà sense efecte la present resolució en qualsevol moment en el cas que s'observe l'incompliment de les condicions imposades per esta. En estos supòsits, l'administració, previ l'expedient oportú, acordarà l'anul·lació de l'autorització amb totes les conseqüències d'orde administratiu i civil que es deriven, segons les disposicions legals vigents.  
4ª El titular de la instal·lació haurà de tindre en compte en l'execució del projecte les condicions imposades pels organismes afectats, totes les quals se li van notificar oportunament i van ser acceptades.  
5ª. Les condicions d'orde mediambiental arreplegades en el Declaració d'Impacte Ambiental de 8 de març de 2006.  
1. Obtenció d'informe favorable de la Conselleria de Cultura respecte a la possible afectació al patrimoni cultural valencià, havent de seguir-se les mesures que en este s'establisquen, en cas de fer-se.  
2. Supervisió del replantejament de l'obra per part dels servicis tècnics de la Direcció Territorial de Castelló per si és necessari adoptar alguna mesura preventiva i correctora respecte a evitar afectar algun exemplar vegetal singular, estos servicis podran determinar en cas de considerar-ho necessari adoptar mesures de restauració de les zones afectades.  
3. Respecte a aquells materials sobrants de les obres es retiraran de la zona a abocador autoritzat, llevat que puguen reutilitzar-se en esta.  
4. S'extremarà la vigilància ambiental quant a l'afectació a la població per a minimitzar-la en cas de ser necessari.  
La present resolució no és definitiva en via administrativa i contra la qual podrà interposar-se recurs d'alçada davant del secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 31 de juliol de 2006.- El director general d'Energia: Antonio Cejalvo Lapeña.